Diari Oficial de la Generalitat Valenciana


Sumari del DOGV 5019, del 02-06-2005 (2005/6226)

ORDE conjunta d'11 de maig de 2005, de les conselleries de Cultura, Educació i Esport i d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenrotllament de programes de garantia social.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5019

Data del DOGV
:   02-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/6226


Data del document
:   11-05-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * inserció professional
    * ajuda pública
    * aprenentatge professional
    * ensenyament professional
    * suport econòmic
    * educació especial
    * reinserció escolar
    * planificació educativa

ORDE conjunta d'11 de maig de 2005, de les conselleries de Cultura, Educació i Esport i d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenrotllament de programes de garantia social. [2005/X6226]
  
La Llei Orgànica 1/1990, de 3 d'octubre, d'Ordenació General del Sistema Educatiu (BOE 238 de 4.10.90), establix en l'article 63.1 que els poders públics desenrotllaran accions de caràcter compensatori, referents a les persones, grups i àmbits territorials que es troben en situacions desfavorables.
  
D'altra banda, l'article 23.2 de la mencionada Llei Orgànica establix la necessitat d'organitzar programes específics de garantia social per als alumnes que no aconseguixen els objectius de l'Educació Secundària, a fi de proporcionar-los una formació bàsica i professional que els permeta incorporar-se a la vida activa o prosseguir els seus estudis, i promoure la col·laboració de l'administració local amb les administracions educatives en el desenrotllament d'estos programes.
  
En eixe sentit l'article 18.2 del Decret 47/1992, de 30 de març, del Govern Valencià (DOGV 1759 de 6.04.92), disposa que la Conselleria de Cultura, Educació i Ciència promourà la col·laboració amb altres administracions i institucions públiques o privades per a la seua realització i facilitarà els recursos materials i personals que contribuïsquen a l'eficàcia de tals programes.
  
Les conselleries de Cultura, Educació i Ciència i d'Ocupació, han regulat per mitjà de l'Orde conjunta de 24 de febrer de 2000 (DOGV 3708 de 14.03.2000), modificada per Orde de 16 de març de 2001 (DOGV 3971, de 2.04.2001), els aspectes essencials dels programes de garantia social a desenrotllar en l'àmbit territorial de la Comunitat Valenciana.
  
El Decret 8/2004, de 3 de setembre, del president de la Generalitat Valenciana (DOGV 4.835, 06.09.2004), assigna a la Conselleria de Cultura, Educació i Esport les competències en matèria d'educació, i a la Conselleria d'Economia, Hisenda i Ocupació les competències en l'àrea de formació ocupacional i contínua, corresponent actualment al Servici Valencià d'Ocupació i Formació (SERVEF) l'execució i control dels programes i accions en matèria de formació professional ocupacional i contínua, en virtut del Decret 41/2001, de 27 de febrer, pel qual s'aprova el Reglament d'Organització i del Règim Jurídic del SERVEF.
  
Per tot això, a fi d'unificar esforços en la consecució dels objectius establits en la legislació vigent, escoltat el Consell Valencià de Formació Professional, les conselleries de Cultura, Educació i Esport, i d'Economia, Hisenda i Ocupació, fent ús de les facultats que ens conferix l'art. 35 de la Llei 5/1983, de 30 de desembre, de Govern Valencià (DOGV 138 de 30.12.83),
  
ORDENEM
  
CAPÍTOL I
  
Disposicions comunes
  
Primer. Objecte, àmbit i gestió
  
1. L'objecte d'esta orde és establir les bases reguladores per a concedir les ajudes als programes de garantia social regulats en l'Orde conjunta de 24 de febrer de 2000, de les conselleries de Cultura, Educació i Ciència, i d'Ocupació, modificada per Orde de 16 de març de 2001 (DOGV 3971, de 2.04.2001).
  
2. Tots els programes regulats en esta orde tindran caràcter gratuït per a l'alumnat participant.
  
3. Els programes subvencionats hauran de realitzar-se dins de l'àmbit territorial de la Comunitat Valenciana, segons allò que s'ha regulat en esta orde.
  
4. La gestió de la modalitat d'ajuda de Formació-Ocupació prevista en esta orde correspondrà al Servici Valencià d'Ocupació i Formació, i les modalitats d'Iniciació Professional i per a Alumnat amb Necessitats Educatives Especials correspondrà a la Conselleria de Cultura, Educació i Esport.
  
Segon. Accions de suport i naturalesa de les ajudes
  
Les ajudes previstes en esta disposició tindran la naturalesa jurídica de subvencions públiques i aniran destinades al finançament total o parcial dels programes de garantia social que es realitzen a l'empara d'esta. En la modalitat de Formació-Ocupació es podran així mateix subvencionar els salaris que perceben els alumnes en el període de contractació, sense que la concessió d'estes ajudes supose en cap cas la generació de cap tipus de relació laboral amb la Generalitat Valenciana.
  
Tercer. Modalitats
  
Les ajudes es concediran per a la realització dels programes següents:
  
a) Modalitat de Formació-Ocupació.
  
b) Modalitat d'Iniciació Professional.
  
c) Modalitat per a Alumnat amb Necessitats Educatives Especials.
  
Estes modalitats es configuraran d'acord amb el que preveu l'apartat 3 de l'Orde conjunta de 24 de febrer de 2000, modificada per Orde de 16 de març de 2001 (DOGV 3971, de 2.04.2001).
  
Quart. Entitats promotores
  
1. Podran ser beneficiàries de les subvencions previstes en esta orde, les entitats que s'assenyalen en l'apartat 13 de l'Orde conjunta de 24 de febrer de 2000, modificada per Orde de 16 de març de 2001 (DOGV 3971, de 2.04.2001), per a cada una de les modalitats previstes en l'article anterior.
  
2. En tot cas, els que aspiren a ser perceptors de les distintes ajudes hauran de tindre personalitat jurídica pròpia i reunir els requisits generals següents que hauran de complir amb anterioritat a la finalització del termini de presentació d'instàncies:
  
- Estar al corrent de les seues obligacions tributàries i de Seguretat Social en els termes establits per l'Orde de la Conselleria d'Economia i Hisenda de 30 de maig de 1996 (DOGV núm. 2.775, 21.06.96).
  
- Haver complit les obligacions adquirides en el supòsit d'haver percebut altres subvencions de la Generalitat Valenciana en matèria de garantia social en l'exercici anterior.
  
- Acreditar capacitat suficient en mitjans materials, humans i organitzatius per a complir els objectius establits en el programa.
  
- Les entitats sense ànim de lucre hauran d'acreditar documentalment estar inscrites en els registres corresponents.
  
- No estar sotmesos en les causes de prohibició previstes en l'article 13 de la Llei 38/2003, de 17 de novembre, General de Subvencions.
  
3. Els programes hauran de ser organitzats i impartits pel sol·licitant, no s'admetrà la subcontractació.
  
Quint. Difusió
  
1. Les entitats promotores faran constar en la publicitat (pòsters, cartells grans, tríptics, fullets informatius) i qualsevol campanya de premsa, oral o escrita, referida als programes de garantia social, que les accions formatives se subvencionen a càrrec de fons procedents de la Generalitat Valenciana i del Fons Social Europeu.
  
2. El material imprés s'ajustarà a les instruccions i models que a este efecte subministre el Servici Valencià d'Ocupació i Formació, o la Direcció General d'Ensenyament, segons corresponga.
  
3. En les instal·lacions on es duga a terme programes de garantia social, es posarà en lloc visible la corresponent retolació, segons model normalitzat que a este efecte facilite el Servici Valencià d'Ocupació i Formació o la Direcció General d'Ensenyament.
  
CAPÍTOL II
  
Procediment
  
Sext. Presentació de sol·licituds, documentació i termini
  
1. Les sol·licituds per a l'obtenció de les ajudes acollides a la Modalitat de Formació-Ocupació, hauran de dirigir-se al Servici Valencià d'Ocupació i Formació i es presentaran per mitjà dels impresos de models normalitzats en qualsevol dels registres del Servici Valencià d'Ocupació i Formació o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Les sol·licituds per a l'obtenció de les ajudes acollides a les modalitats d'Iniciació Professional i per a Alumnat amb Necessitats Educatives Especials, hauran de dirigir-se a la Direcció General d'Ensenyament de la Conselleria de Cultura, Educació i Esport i es presentaran per mitjà dels impresos de models normalitzats en les corresponents direccions territorials de Cultura, Educació i Esport o en qualssevol altra de les formes establides en l'article 38.4 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.
  
Les sol·licituds es presentaran omplint un model normalitzat de sol·licitud general de subvencions i un model normalitzat específic referit a les modalitats de Formació-Ocupació, o d'Iniciació Professional i per a Alumnat amb Necessitats Educatives Especials.
  
2. Les ajudes previstes en les presents bases es convocaran mitjançant una orde conjunta de les conselleries de Cultura, Educació i Esport, i d'Economia, Hisenda i Ocupació, en la mesura que existisca crèdit adequat i suficient. El termini per a presentar les sol·licituds serà d'un mes a comptar de l'endemà de la publicació de la convocatòria en el Diari Oficial de la Generalitat Valenciana.
  
3. Les sol·licituds s'acompanyaran de la documentació següent:
  
A. Projecte socioeducatiu d'actuació.
  
B. Documentació.
  
C. Dades de domiciliació bancària.
  
A. El projecte socioeducatiu d'actuació, que contindrà el pla formatiu de l'entitat col·laboradora i en què s'arreplegaran els aspectes següents:
  
a) Identificació del programa, que comprendrà:
  
- Denominació (perfil professional) del programa, que preferentment s'ajustarà a algun dels perfils professionals continguts en l'annex I.
  
- Modalitat:
  
. Formació-Ocupació.
  
. Iniciació Professional.
  
. Per a Alumnat amb Necessitats Educatives Especials.
  
- Entitat promotora.
  
- Localitat d'impartició.
  
- Domicili classes teòriques.
  
- Domicili classes pràctiques.
  
- Alumnat a qui es dirigix:
  
. Descripció de l'alumnat.
  
. Llistat de l'alumnat preinscrit.
  
En la modalitat Formació-Ocupació es detallarà, així mateix:
  
- Domicili de realització de l'obra o servici que s'incorpora al programa.
  
- Duració del programa, que serà de 900 hores dividides en dos fases: 1a fase amb un total de 300 hores; i 2a fase amb un total de 600 hores, en què s'inclouran 240 hores de treball productiu efectiu a raó de 5 hores diàries, prèvia l'oportuna contractació.
  
Per a les modalitats d'Iniciació Professional i per a Alumnat amb Necessitats Educatives Especials la duració del programa serà igualment de 900 hores: 300 hores en la 1a fase i 600 hores en la 2a fase.
  
Les entitats promotores de les modalitats d'Iniciació Professional i per a Alumnat amb Necessitats Educatives Especials que opten voluntàriament per la realització de pràctiques en centres de treball d'acord amb l'apartat 7 de l'Orde de 24 de febrer de 2000 (DOGV núm. 3708, de 14.03.2000), modificada per Orde de 16 de març de 2001 (DOGV 3971, de 2.04.2001), hauran d'incloure a més dels apartats assenyalats amb caràcter general, el següent:
  
- Relació d'un mínim de tres empreses col·laboradores del sector professional corresponent al programa.
  
b) Objectius generals: Justificació del programa.
  
- Objectius socioeducatius. Anàlisi del context.
  
- Objectius i descripció del pla d'inserció laboral en relació amb el mercat laboral de la zona i sector.
  
- Pla de reinserció educativa. Proposta d'itineraris alternatius de formació previstos.
  
- En la modalitat Formació-Ocupació: obra o servici a realitzar. Breu descripció.
  
c) Disseny curricular del programa.
  
- Objectius a aconseguir en cada un dels seus components formatius.
  
. Formació professional específica.
  
. Formació bàsica.
  
. Formació i orientació laboral i tutorial.
  
. Activitats complementàries.
  
. En la modalitat Formació-Ocupació: obra o servici a realitzar.
  
- Continguts, activitats i criteris d'avaluació corresponents a cada un dels anteriors components. Els continguts de Formació Professional Específica es concretaran en diversos mòduls que integraran les realitzacions professionals, els coneixements teòrics i les pràctiques que requerisca la consecució dels objectius.
  
Per als programes corresponents a les modalitats d'Iniciació Professional i per a Alumnat amb Necessitats Educatives Especials el projecte dels quals incloga la realització de pràctiques en centres de treball, les realitzacions professionals que es preveu que hi duga a terme l'alumnat quedaran registrades en el Mòdul de Pràctiques a què es fa referència en l'apartat 7 de l'Orde de 24 de febrer de 2000 (DOGV núm. 3708, de 14.03.2000), modificada per Orde de 16 de març de 2001 (DOGV 3971, de 2.04.2001).
  
- Sistemes i procediments d'avaluació de l'alumnat.
  
- Metodologia didàctica a utilitzar.
  
- Pla d'orientació i acció tutorial.
  
d) Professorat: contindrà titulació, experiència professional, experiència docent i especificarà els components formatius a impartir per cada un d'ells.
  
e) Recursos materials:
  
- Instal·lacions. Aules de classes teòriques (descripció i superfície). Taller per a pràctiques (descripció i superfície).
  
- Equip didàctic a utilitzar. Nombre i classe d'elements i descripció d'estos.
  
- Material didàctic de consum.
  
. Nombre d'elements per alumne.
  
. Descripció d'estos.
  
f) Compromís voluntari d'inserció, que s'haurà de produir a la finalització del projecte d'actuació, segons model que s'inclou com a annex IV.
  
g) Descripció de la inversió que es requerix.
  
h) Projecte econòmic, avaluant els costos següents:
  
Part A. Professorat i control de la docència.
  
Part B. Gastos generals.
  
Part C. Inversions.
  
Part D. Salaris de l'alumnat (únicament en la modalitat Formació-Ocupació).
  
i) En la modalitat Formació-Ocupació: Projecte d'execució de l'obra o servici a realitzar:
  
- Utilitat pública o social.
  
- Experiència professional que proporcionarà a l'alumnat.
  
B. Documentació.
  
Amb caràcter general, es presentarà:
  
a) Certificació acreditativa de les fonts de finançament d'aquella part del projecte que no subvencione la Conselleria de Cultura, Educació i Esport, o la Conselleria d'Economia, Hisenda i Ocupació a través del SERVEF, si és el cas.
  
b) Certificació acreditativa d'estar al corrent de les seues obligacions tributàries i de la Seguretat Social, en els termes establits en l'Orde de 30 de maig de 1996 de la Conselleria d'Economia i Hisenda, la vigència de les quals haurà d'estendre's a la data de finalització del termini de presentació de sol·licituds.
  
c) Testimoni judicial, certificats telemàtics o transmissions de dades, o certificació administrativa de no estar sotmesos en les causes de prohibició previstes en l'article 13 de la Llei 38/2003. Quan no puguen ser expedits per autoritat competent, es podran substituir per una declaració responsable atorgada davant una autoritat administrativa o notari públic.
  
d) Altres documents:
  
- Documentació acreditativa i identificativa del sol·licitant i del seu representant legal.
  
- Documentació d'identificació fiscal del sol·licitant.
  
- Acreditació de la inscripció de l'entitat en el registre corresponent.
  
- En el cas que l'entitat promotora siga una entitat territorial pública, certificació de l'acord de l'òrgan competent que autoritze la sol·licitud.
  
En la modalitat de Formació-Ocupació s'acompanyarà, així mateix, document acreditatiu de la titularitat jurídica de l'immoble o del servici objecte d'actuació i la seua disponibilitat per a l'execució de l'obra o servici previst. En el cas de titularitat privada, document de cessió per a ús públic per un termini no inferior a vint-i-cinc anys.
  
En les modalitats d'Iniciació Professional i per a Alumnat amb Necessitats Educatives Especials, s'haurà d'acompanyar la documentació assenyalada amb caràcter general de l'acreditació, si és el cas, de l'experiència de l'entitat en l'atenció, formació i inserció de jóvens amb necessitats educatives especials.
  
C. Dades de domiciliació bancària segons model facilitat a este efecte (fitxa de manteniment de tercers), excepte si s'han presentat amb anterioritat davant de la Conselleria de Cultura, Educació i Esport o en el SERVEF i no han experimentat variació.
  
4. Quan la sol·licitud no reunisca els requisits assenyalats en l'article 70.1 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, es requerirà l'interessat perquè, en el termini de 10 dies, esmene la falta o acompanye els documents preceptius, amb indicació que, si així no ho fera, se'l tindrà per desistit de la seua petició, prèvia resolució que haurà de ser dictada en els termes previstos en l'article 42 de la Llei 4/1999.
  
5. En el cas que els documents que han d'acompanyar la petició de concessió de les ajudes ja estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència en què van ser presentats i que no hagen transcorregut més de cinc anys des de la finalització del procediment a què corresponguen.
  
En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no, l'acreditació per altres mitjans dels requisits a què es referix el document.
  
Sèptim. Valoració de les sol·licituds
  
1. A fi de valorar les sol·licituds de programes de garantia social es crea una Comissió Mixta de programes de garantia social que valorarà totes i cada una de les distintes modalitats, tenint en compte la distribució territorial de les sol·licituds, i el funcionament de la qual es regirà pel règim previst per als òrgans col·legiats en el capítol II del títol II de la Llei 30/92 de Règim Jurídic de les Administracions Públiques i del Procediment Administratiu Comú.
  
2. La seua composició serà la següent:
  
- Un president.
  
- Un vicepresident.
  
Per a tals càrrecs s'alternaran anualment el director general de Formació i Qualificació Professional i el director general d'Ensenyament, o persones en qui deleguen.
  
- Dotze vocals:
  
. Sis d'ells nomenats per la Direcció General de Formació i Qualificació Professional del Servici Valencià d'Ocupació i Formació, dels quals tres seran funcionaris de la Direcció General i tres experts de reconegut prestigi en la matèria.
  
. Sis d'ells nomenats per la Direcció General d'Ensenyament de la Conselleria de Cultura, Educació i Esport, dels quals tres seran funcionaris de la Direcció General i tres experts de reconegut prestigi en la matèria.
  
Exercirà les funcions de secretari un dels dotze vocals designats, que serà nomenat pel president de la Comissió Mixta de programes de garantia social.
  
3. A les reunions de la Comissió Mixta, podran assistir, amb veu però sense vot, dos representants dels sindicats més representatius.
  
4. La Comissió Mixta de programes de garantia social supervisarà inicialment el compliment dels requisits formals previstos en esta orde i realitzarà la valoració formal i material de les sol·licituds presentades en funció dels criteris següents.
  
A) Valoració formal
  
a) Trajectòria de l'entitat en gestió d'inserció laboral o reinserció educativa.
  
b) Infraestructura docent de l'entitat.
  
c) Expectatives d'inserció laboral o educatives previstes en l'acció sol·licitada.
  
B) Valoració material
  
a) Contingut teòric i pràctic.
  
b) Metodologia d'impartició.
  
c) Professorat.
  
5. Realitzades les valoracions, que hauran d'estar suficientment motivades, i atenent l'oportunitat de l'acció, s'indicaran els factors o criteris tinguts en compte en la valoració i la seua aplicació concreta.
  
6. La valoració de les sol·licituds se subjectarà als criteris de valoració que es detallen en l'annex II d'esta orde.
  
7. La Comissió Mixta de valoració proposarà la quantia del mòdul econòmic a aplicar a cada acció formativa, tant en la primera com en la segona fase.
  
8. En el cas que quedaren sol·licituds dels programes de garantia social presentades a l'empara de la corresponent orde de convocatòria, valorades positivament d'acord amb el procediment establit, i que no hagen pogut ser ateses per falta de disponibilitat pressupostària, estes es constituiran en llista de reserva degudament ordenada, i podran ser resoltes favorablement en la mesura que es dispose de crèdit en la línia pressupostària corresponent com a conseqüència de renúncies a subvencions concedides.
  
9. L'òrgan competent podrà proposar la denegació de les ajudes en la segona fase, en el cas que es produïsca algun incompliment greu durant el desenvolupament de la primera fase del programa de garantia social.
  
Octau. Òrgans competents i resolució
  
1. Els òrgans competents per a la instrucció, ordenació i resolució del procediment de concessió de les ajudes per al desenvolupament de Programes de Garantia Social són els següents:
  
a) Per a les modalitats d'Iniciació Professional i per a Alumnat amb Necessitats Educatives Especials, el conseller de Cultura, Educació i Esport, o òrgan en qui delegue.
  
b) Per a la modalitat de Formació-Ocupació, el procediment s'instruirà per la Direcció Territorial d'Ocupació del SERVEF corresponent, i una vegada realitzada la proposta de resolució per la Direcció Territorial, el director general del Servici Valencià d'Ocupació i Formació, o òrgan que delegue, dictarà la resolució procedent.
  
2. Els òrgans esmentats en l'apartat anterior resoldran en dos fases l'atorgament o denegació de les subvencions previstes en esta orde.
  
3. El termini màxim de resolució i notificació serà, per a la primera fase, de tres mesos des de l'endemà de la publicació de l'orde de convocatòria per a les ajudes a Programes de Garantia Social segons les bases establides en esta orde.
  
Transcorregut el termini per a dictar i notificar la resolució corresponent a la primera fase, podrà entendre's desestimada la sol·licitud per silenci administratiu, en els termes establits en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; i això sense perjuí que subsistisca l'obligació legal de resoldre sobre la petició formulada.
  
4. La primera fase comprendrà des del 10 de setembre fins al 31 de desembre de l'any d'inici del programa, i a efectes lectius des del 20 de setembre de tal any.
  
5. La segona fase comprendrà:
  
a) En la modalitat Formació-Ocupació: des de l'1 de gener fins al 31 de maig de l'exercici següent al de l'inici del programa i comprendrà dos períodes, un primer període corresponent als mesos de gener i febrer exclusivament de formació i un segon període des de l'1 de març al 31 de maig de contractació que incorpora la realització d'un treball productiu en relació a l'àmbit professional del projecte formatiu, per mitjà de contracte de treball.
  
b) En les modalitats d'Iniciació Professional i per a Alumnat amb Necessitats Educatives Especials: des de l'1 de gener fins al 15 de juny de l'exercici següent al d'inici del programa.
  
6. La resolució de la segona fase estarà condicionada a la correcta justificació i realització de la primera fase. Per a les modalitats d'Iniciació Professional i per a Alumnat amb Necessitats Educatives Especials serà necessari l'informe favorable sobre la realització de la primera fase de la inspecció educativa. Per a la modalitat Formació-Ocupació s'exigirà certificació de la correcta justificació i realització de la primera fase per part dels directors territorials d'Ocupació. El termini per a la resolució d'esta segona fase serà de dos mesos des de la publicació en el Diari Oficial de la Generalitat Valenciana de la totalitat de les línies de crèdit i l'import global màxim destinat a la concessió de les ajudes previstes en esta orde.
  
El sol fet de la concessió de la subvenció per a la primera fase, no suposa cap obligació per a la Generalitat Valenciana quant al finançament de la segona fase.
  
7. Les resolucions de concessió contindran, com a mínim, els punts següents:
  
a) Identificació del beneficiari.
  
b) Denominació del programa.
  
c) Localitat d'impartició.
  
d) Modalitat.
  
e) Nombre d'alumnes.
  
f) Nombre d'hores.
  
g) Subvencions atorgades a càrrec dels pressupostos de la Conselleria de Cultura, Educació i Esport, o del Servici Valencià d'Ocupació i Formació, per al finançament dels gastos previstos per esta orde, desglossades per conceptes.
  
h) Qualssevol altres especificacions que s'estime oportú incorporar en cada cas concret.
  
i) En la modalitat Formació-Ocupació: obra o servici a realitzar.
  
8. En totes les modalitats dels Programes de Garantia Social, es publicaran en el Diari Oficial de la Generalitat Valenciana les subvencions concedides.
  
9. Les resolucions que dicte el director del Servici Valencià d'Ocupació i Formació o òrgan en qui delegue, i el conseller de Cultura, Educació i Esport o òrgan en qui delegue, a l'empara d'esta orde, esgoten la via administrativa i contra elles podrà interposar-se recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació de la resolució, d'acord amb el que establix l'article 14 de la Llei 29/1998, de 13 de juliol, reguladora de la jurisdicció contenciosa administrativa. I això, sense perjuí del que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que els interessats puguen interposar-ne qualsevol altre que estimen procedent.
  
Davant la desestimació per silenci administratiu podrà interposar-se idèntic recurs, en el termini de sis mesos a comptar des que haja finalitzat el termini que per a dictar i notificar la resolució expressa que es menciona en els punts 3 i 6 d'este apartat; tot això de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí del que disposen els articles 116 i 117, abans mencionats. No obstant el que disposen els articles 116 i 117, i d'acord amb l'article 44.1 de la Llei 29/1998 citada, en el cas d'administracions públiques interessades no es podrà interposar recurs en via administrativa.
  
Nové. Costos elegibles
  
Els costos elegibles es distribuiran en:
  
Part A. Professorat i control de la docència.
  
Part B. Gastos generals.
  
Part C. Inversions.
  
Part D. Salari de l'alumnat (únicament en la modalitat Formació-Ocupació).
  
1. Part A. Professorat i control de la docència
  
La contractació del professorat es formalitzarà 10 dies abans del començament del període lectiu en la primera fase, per a realitzar les tasques prèvies a l'inici.
  
Així mateix, a fi que el professorat puga realitzar les tasques de conclusió de curs, la seua contractació acabarà 5 dies després de la finalització del període lectiu.
  
En este apartat es podran imputar els costos següents:
  
- Salaris del professorat: docència, inclosa en ella les hores lectives i hores de tutoria, tasques prèvies i conclusives de l'acció formativa. Els professors que conformen l'equip docent base previst en l'apartat 20 d'esta orde, podran dedicar un màxim de dos hores diàries per a activitats complementàries a la docència, sempre que es justifiquen documentalment els salaris amb les corresponents nòmines, i prèvia presentació d'una memòria subscrita pel representant legal de l'entitat beneficiària en què s'acredite el tipus d'activitat exercida en eixe horari i la seua necessitat.
  
- Gastos de la Seguretat Social a càrrec de l'entitat promotora quan haja contractat els professors en règim de dret laboral, amb obligació de la seua afiliació i/o alta en la Seguretat Social.
  
Únicament s'admetran justificants de pagament a persones físiques, tant si el servici ha sigut prestat pel personal de l'entitat promotora, com si s'ha contractat una prestació de servicis professionals amb persones alienes.
  
2. Part B. Gastos generals
  
Comprendran els gastos d'organització o institucionals. Es classifiquen en costos indirectes i costos directes.
  
a) Costos indirectes:
  
- Gastos d'assegurances d'accidents de l'alumnat, que comprendrà l'accident in itinere i els succeïts en les pràctiques no laborals.
  
- Gastos per assegurança de responsabilitat civil de formadors i alumnat.
  
- Gastos de personal directiu i administratiu atribuïbles al desenvolupament de l'acció formativa. La contractació d'estos professionals que tinguen intervenció en l'acció formativa per a tasques de coordinació, assessorament i administració haurà de justificar-se en el projecte indicant-se els costos que s'imputen a càrrec del programa. En cap cas este gasto podrà superar el 20% de la part B que figure en la resolució de concessió.
  
- Gastos generals: En este apartat s'inclouen:
  
. Gastos de publicitat dels programes de garantia social, que responguen a les actuacions realitzades en compliment del que disposa l'apartat 5 d'esta orde.
  
. Gastos de lloguers, tant d'instal·lacions com de maquinària lligada directament a la docència.
  
. Gastos d'energia elèctrica, combustible i, en general, manteniment de les instal·lacions i equips docents.
  
. Gastos de comunicació (fax, telèfon, connexió a Internet, etc.).
  
- Gastos de desplaçament del professorat derivats de la seua assistència a reunions de coordinació i/o encontres convocats per la Conselleria de Cultura, Educació i Esport, i el Servici Valencià d'Ocupació i Formació, segons corresponga.
  
b) Costos directes:
  
- Material consumible adquirit per al desenvolupament de la docència no recuperable a la finalització del programa de garantia social, i relatiu a les distintes àrees que integren esta acció formativa.
  
- Altres costos:
  
. Compra de material didàctic.
  
. Gastos de recopilació i impressió de materials d'ensenyament.
  
. Gastos d'activitats complementàries amb l'autorització prèvia de l'administració corresponent.
  
3. Part C. Inversions
  
Es podran imputar els gastos en instal·lacions i material inventariable, només realitzables en la primera fase i a càrrec de transferències de capital del pressupost corresponent a l'exercici en què s'inicia el curs.
  
Els programes que donen continuïtat als implantats en el curs d'inici del programa anterior podran sol·licitar fins a un màxim de 4.500 euros per a completar l'equipament.
  
Els programes de nova implantació podran sol·licitar un màxim de 10.520 euros en este apartat.
  
Qualsevol tipus d'inversions que se sol·liciten hauran de tindre una relació directa amb l'especialitat sol·licitada i detallar-se en el projecte d'actuació. Quan es tracte d'obres que exigisquen projecte tècnic, este haurà de sotmetre's a informe de l'Oficina de Supervisió de Projectes o de tècnics designats per la Conselleria d'Economia, Hisenda i Ocupació o de Cultura, Educació i Esport, en cada cas, en els termes previstos en l'article 46.3 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
4. Part D. Salaris de l'alumnat (únicament en la modalitat Formació-Ocupació)
  
Se subvencionarà l'entitat promotora per a cobrir els costos salarials derivats dels contractes laborals previstos per a la modalitat Formació-Ocupació del programa de garantia social. El contracte a celebrar entre l'entitat i els seus alumnes serà a temps parcial, amb una duració de 5 hores diàries de dilluns a divendres, i un total de 240 hores, i s'haurà d'ajustar a la normativa vigent en matèria laboral.
  
5. El finançament dels costos previstos per este article es realitzarà a càrrec de les dotacions que en els pressupostos del SERVEF s'establisquen anualment per al desenvolupament del programa de garantia social, modalitat de Formació-Ocupació, i a càrrec dels pressupostos de la Conselleria de Cultura, Educació i Esport, que s'establisquen anualment per al desenvolupament del programa de garantia social, en les modalitats d'Iniciació Professional i per a Alumnat amb Necessitats Educatives Especials.
  
6. L'import de les subvencions previstes en esta orde en cap cas podrà ser de tal quantia que aïlladament o en concurrència amb altres subvencions, ajudes, ingressos, o recursos d'altres administracions públiques o d'altres ens públics o privats, nacionals o internacionals, supere el cost del projecte. En el cas de rebre subvencions o ajudes per a l'acció formativa, el representant de l'entitat certificarà la seua quantitat i origen. Quan l'import de les subvencions percebudes per l'entitat supere el cost de l'activitat a desenrotllar i la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat.
  
Deu. Quantia de la subvenció
  
La subvenció a concedir per transferències corrents o transferències de capital, tant en la primera com en la segona fase del programa de garantia social, s'establirà d'acord amb els següents mòduls econòmics.
  
a) Per a la modalitat Formació-Ocupació
  
Part A: un màxim de 2 euros per hora i alumne.
  
Part B: un màxim d'1'50 euros per hora i alumne.
  
Part C:
  
- un màxim de 10.518 euros per projecte nou,
  
- un màxim de 4.500 euros per projecte de continuïtat.
  
Part D: El Servici Valencià d'Ocupació i Formació subvencionarà a l'entitat promotora els costos salarials derivats dels contractes laborals previstos per a la modalitat Formació-Ocupació del programa de garantia social. La subvenció, la quantificació de la qual estarà recollida en la resolució de concessió, es basarà en el salari mínim interprofessional per a cada exercici, afegint-hi la part proporcional de pagues extres i vacances i els costos derivats de les quotes de la Seguretat Social a càrrec de l'ocupador corresponents a contingències comunes i professionals, fons de garantia salarial i formació professional.
  
b) Per a la modalitat d'Iniciació Professional
  
Part A: un màxim de 2 euros per hora i alumne.
  
Part B: un màxim d'1'50 euros per hora i alumne.
  
Part C:
  
- un màxim de 10.518 euros per projecte nou,
  
- un màxim de 4.500 euros per projecte de continuïtat.
  
c) Per a la modalitat per a Alumnat amb Necessitats Educatives Especials
  
Part A: un màxim de 3 euros per hora i alumne.
  
Part B: un màxim d'1'50 euros per hora i alumne.
  
Part C:
  
- un màxim de 10.518 euros per projecte nou,
  
- un màxim de 4.500 euros per projecte de continuïtat.
  
Onze. Pagament de la subvenció
  
1. Per a la modalitat Formació-Ocupació
  
A) Pagament de la subvenció corresponent a la primera fase
  
Esta fase inclou costos imputables als gastos de transferències corrents i a transferències de capital:
  
a) Costos imputables als gastos de transferències corrents de la primera fase indicats com a parts A i B en l'apartat 9 d'esta orde.
  
Una vegada començada l'acció formativa, i prèvia certificació del director territorial d'Ocupació que l'entitat beneficiària ha complit l'obligació de presentar la documentació d'inici en el termini previst en l'apartat 12.1 d'esta orde davant de la direcció territorial d'Ocupació corresponent, a sol·licitud de l'entitat es podrà avançar el percentatge màxim que es preveja en les disposicions legals vigents de l'import de la subvenció corresponent a transferències corrents (parts A i B) concedida per a esta primera fase.
  
El percentatge restant de la subvenció en concepte de transferències corrents, es farà efectiu en finalitzar esta primera fase de l'acció formativa. Per a això serà necessària presentació davant de la direcció territorial d'Ocupació corresponent, de la declaració de gastos firmada pel representant de l'entitat, i la justificació dels gastos indicats en la declaració anterior. La justificació de gastos s'haurà de fer abans del 7 de gener de l'exercici següent al de l'inici del programa.
  
Les entitats públiques podran presentar declaració dels costos socials i nòmines corresponents al mes de desembre, per mitjà d'escrit del secretari de la corporació en què queden expressades les quantitats exactes a este efecte i el compromís de presentar els corresponents documents compulsats abans del 10 de febrer següent. En el cas de les entitats sense ànim de lucre, la declaració la realitzarà el representant de l'entitat.
  
b) Costos imputables a les transferències de capital (inversions) indicats com a part C en l'apartat 9 d'esta orde.
  
El pagament de les subvencions atorgades en concepte d'inversions es realitzarà contra la certificació d'obra, en els termes previstos en l'article 47 bis 1.d) del text refós de la Llei d'Hisenda Pública, o prèvia presentació de la factura de l'adquisició d'equipament. L'entitat haurà d'aportar una memòria d'actuacions en la sol·licitud de subvenció i comprometre's a realitzar les inversions i justificar-les abans del 30 d'octubre.
  
B) Pagament de la subvenció corresponent a la segona fase
  
La segona fase dels programes de garantia social per a la modalitat de Formació-Ocupació inclou els costos imputables als gastos de transferències corrents corresponents a les parts A, B i D, segons el que disposa l'apartat 9 d'esta orde.
  
L'entitat, abans de la resolució de concessió de la segona fase, haurà de presentar la documentació prevista en l'apartat 12.2 d'esta orde.
  
La subvenció concedida es farà efectiva en finalitzar esta segona fase de l'acció formativa, després de la presentació per l'entitat davant la direcció territorial d'Ocupació corresponent de la declaració de gastos firmada pel representant de l'entitat, la justificació dels gastos indicats en la declaració anterior i la memòria de l'acció formativa que arreplega l'apartat 24 i l'annex III d'esta orde, i de conformitat amb l'apartat 12 de l'Orde conjunta de 24 de febrer de 2000 de les conselleries de Cultura, Educació i Ciència, i d'Ocupació, modificada per Orde de 16 de març de 2001 (DOGV 3971, de 2.04.2001).
  
Així mateix haurà d'acompanyar-se la documentació justificativa de la inserció realitzada, en cas de compromís d'inserció, tenint en compte únicament per a acreditar la inserció o la contractació els contractes de duració igual o superior a tres mesos a jornada completa setmanal, o període de treball real equivalent en el cas de contractacions a temps parcial.
  
S'establix com a data límit per a la presentació de la documentació esmentada davant de la direcció territorial d'Ocupació pertinent la del 15 de juny de cada any.
  
Les entitats hauran de tramitar el desenvolupament de les accions formatives i la justificació dels gastos a través de l'aplicació informàtica SIDEC, que s'entregarà a les entitats pel Servici Valencià d'Ocupació i Formació.
  
2. Per a les modalitats d'Iniciació Professional i per a Alumnat amb Necessitats Educatives Especials
  
A) Pagament de la subvenció corresponent a la primera fase
  
a) Costos imputables als gastos de transferències corrents de la primera fase indicats com a part A i B en l'apartat 9 d'esta orde.
  
Una vegada començada l'acció formativa, i complida per l'entitat l'obligació d'aportar la documentació d'inici prevista en l'apartat 12 d'esta orde, es podrà procedir a la bestreta del màxim legal d'un 40% de la subvenció concedida corresponent a transferències corrents en el cas d'entitats públiques, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
Quan es tracte d'entitats sense ànim de lucre i en virtut del que establix l'esmentat article, l'entitat sol·licitant haurà de garantir la bestreta del 40% per mitjà de l'aportació d'aval bancari.
  
En tot cas l'aval haurà d'estar constituït amb renúncia al benefici d'excussió o amb caràcter solidari.
  
El percentatge restant de la subvenció en concepte de transferències corrents, es farà efectiu en finalitzar esta primera fase i després de la presentació, per part de l'entitat promotora del programa, de la declaració de gastos, firmada pel representant de l'entitat, i la justificació dels gastos indicats en la declaració anterior. La justificació de gastos haurà de realitzar-se abans del 7 de gener de l'exercici següent al de l'inici del programa.
  
Les entitats públiques podran presentar declaració dels costos socials i nòmines corresponents al mes de desembre, per mitjà d'escrit del secretari de la corporació en què queden expressades les quantitats exactes a este efecte i el compromís de presentar els corresponents documents compulsats abans del 10 de febrer següent. En el cas de les entitats sense ànim de lucre, la declaració la realitzarà el representant de l'entitat.
  
b) Costos imputables a les transferències de capital (inversions) indicats com a part C en l'apartat 9 d'esta orde.
  
El pagament de les subvencions atorgades en concepte d'inversions es realitzarà contra la certificació d'obra, en els termes previstos en l'article 47 bis 1.d) del text refós de la Llei d'Hisenda Pública, o prèvia presentació de la factura de l'adquisició d'equipament. L'entitat haurà d'aportar una memòria d'actuacions en la sol·licitud de subvenció i comprometre's a realitzar les inversions i justificar-les abans del 30 d'octubre.
  
B) Pagament de la subvenció corresponent a la segona fase
  
a) La segona fase dels programes de garantia social per a les modalitats d'Iniciació Professional i per a Alumnat amb Necessitats Educatives Especials inclou els costos imputables als gastos de transferències corrents distribuïts entre la part A i la part B, segons el que disposa l'apartat 9 d'esta orde.
  
b) Presentada per l'entitat la documentació corresponent a esta segona fase prevista en l'apartat 12.2 d'esta orde, es podrà procedir a la bestreta d'un 40% de la subvenció concedida corresponent a transferències corrents en el cas d'entitats públiques, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
Quan es tracte d'entitats sense ànim de lucre i en virtut del que establix l'esmentat article, l'entitat sol·licitant haurà de garantir la bestreta del 40% per mitjà de l'aportació d'aval bancari.
  
En tot cas, l'aval haurà d'estar constituït amb renúncia al benefici d'excussió o amb caràcter solidari.
  
El percentatge restant de la subvenció en concepte de transferències corrents es farà efectiu en finalitzar esta segona fase i després de la presentació, per part de l'entitat promotora del programa, de la declaració de gastos, firmada pel representant de l'entitat i la justificació dels gastos indicats en la declaració anterior. La justificació de gastos s'haurà de fer abans del 10 de juliol de cada any.
  
3. Quan les activitats del programa de garantia social hagen sigut finançades, a més d'esta subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.
  
Dotze. Documentació d'inici
  
1. Per a la primera fase
  
La presentació de la documentació d'inici es farà en el termini de 15 dies des de la data d'inici del curs en la direcció territorial d'Ocupació corresponent per a la modalitat de Formació-Ocupació, i en les direccions territorials de Cultura, Educació i Esport i en la Conselleria de Cultura, Educació i Esport per a les modalitats d'Iniciació Professional i per a Alumnat amb Necessitats Educatives Especials, i constarà de la documentació següent:
  
- Relació de participants en el programa.
  
- Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia.
  
L'assegurança d'accidents dels alumnes es contractarà des de l'inici de l'acció formativa i fins a la seua finalització i comprendrà almenys la següent cobertura i serà sempre sense franquícia:
  
- Assistència mèdica, farmacèutica i hospitalària per quantia il·limitada de qualsevol accident durant l'horari de desenvolupament del programa, incloent el temps necessari per al desplaçament de l'alumne des de la seua residència habitual al lloc d'impartició.
  
El desplaçament haurà de cobrir qualsevol mitjà de locomoció.
  
- Indemnització mínima de 12.020 euros per defunció i de 24.020 euros per invalidesa permanent derivades d'un accident en el desenvolupament del programa o en el desplaçament.
  
- Indemnització diària a l'alumne derivada d'un accident en el desenvolupament del programa que produïsca una impossibilitat d'assistència. El període serà des del sèptim dia de baixa i fins a un màxim d'un any. La indemnització mínima serà de 6'61 euros diaris.
  
L'entitat estarà obligada a mantindre la cobertura en l'assegurança d'accidents durant tot el període de desenvolupament del programa en què l'alumne romanga d'alta.
  
- Original o fotocòpia compulsada de la documentació acreditativa de la titulació i/o experiència professional de l'equip docent.
  
- Altres documents que s'indiquen en les resolucions aprovatòries corresponents.
  
- En la modalitat per a Alumnat amb Necessitats Educatives Especials i en aquells programes d'Iniciació Professional que integren fins a un màxim de tres d'ells, es necessitaran els certificats de minusvalidesa i informes psicopedagògics originals o compulsats de data no anterior a 6 mesos comptats des de la data d'inici del programa.
  
2. Per a la segona fase
  
Fins al 15 de gener de l'exercici següent al de l'inici del programa, les entitats promotores hauran de presentar en l'administració corresponent, segons modalitat, els documents següents:
  
a) Certificació acreditativa d'estar al corrent de les seues obligacions tributàries ?Estatal i Autonòmica- i enfront de la Seguretat Social (Orde de 30.05.1996 de la Conselleria d'Economia i Hisenda), en el cas d'entitats sense ànim de lucre.
  
b) Fitxa actualitzada de manteniment de tercers (en el cas que hagen experimentat variacions respecte de la 1a fase).
  
c) Relació nominal actualitzada de l'alumnat a data 31 de desembre de cada any.
  
d) Per a les modalitats d'Iniciació Professional i per a Alumnat amb Necessitats Educatives Especials, relació d'empreses en què es té previst realitzar les pràctiques de treball (un màxim de 150 hores).
  
e) Escrit original, firmat i segellat, pel qual l'entitat promotora sense ànim de lucre es compromet a anticipar el gasto d'esta 2a fase.
  
Tretze. Obligacions de les entitats promotores
  
1. Són obligacions de les entitats promotores:
  
a) Realitzar el programa de garantia social subvencionat, subjecte a l'Orde marc de 24.02.2000 (DOGV 3708), modificada per l'Orde de 16 de març de 2001 (DOGV 3971, de 2.04.2001), i a esta orde, segons els requisits i condicions que figuren en l'Orde de convocatòria, en la resolució aprovatòria i, en allò que no contradiga cap de les anteriors, en el projecte socioeducatiu d'actuació.
  
Davant qualsevol variació substancial en el contingut del programa haurà de demanar-se autorització a l'administració concedent, i només en el cas que existira aprovació expressa, emesa per escrit en el termini dels 30 dies següents a la data de presentació de la sol·licitud d'autorització, podrà executar-se el projecte conforme a les condicions de la sol·licitud cursada. En el cas que no existisca aprovació en l'esmentat termini, s'haurà d'entendre desestimada la sol·licitud formulada.
  
b) Aportació dels recursos necessaris per al desenvolupament del programa, amb fonament en l'orde de convocatòria, la resolució aprovatòria i el projecte d'actuació presentat.
  
c) Justificació, davant de l'administració concedent, de l'adscripció dels fons subvencionats als fins per als quals van ser atorgats, en els termes de l'article 47 del Text Refós de la Llei d'Hisenda Pública de la Generalitat Valenciana, i en els terminis establits en l'apartat 11 d'esta orde.
  
d) Subjecció de l'entitat promotora a la supervisió dels programes per personal de les respectives conselleries i a les actuacions de control financer que legalment corresponguen.
  
e) Facilitar l'assistència del personal docent i de coordinació dels programes de garantia social, a totes les reunions i trobades que siguen promogudes per qualsevol de les dos conselleries per al millor desenvolupament d'esta acció formativa.
  
f) Aportació, després de la finalització del projecte, de la memòria de l'acció formativa, d'acord amb el que preveu l'apartat 24 d'estes bases.
  
g) Comunicar a la Conselleria de Cultura, Educació i Esport i al Servici Valencià d'Ocupació i Formació l'obtenció d'altres subvencions, ajudes, ingressos o recursos que financen les activitats subvencionades. La comunicació s'haurà de fer tan prompte com es conega i, en tot cas, amb anterioritat a la justificació de l'aplicació donada als fons percebuts.
  
h) No percebre cap quantitat de l'alumnat participant en l'acció subvencionada.
  
i) Acreditar amb anterioritat a dictar-se la proposta de resolució de concessió que es troba al corrent de les seues obligacions tributàries i enfront de la Seguretat Social, sense perjuí del que establix la disposició addicional dihuitena de la Llei 30/1992, de 26 de novembre, de règim Jurídic de les Administracions Públiques i del Procediment Administratiu Comú.
  
j) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.
  
k) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
  
l) Adoptar les mesures de difusió contingudes en l'apartat 4 de l'article 18 de la Llei General de Subvencions i en el quint d'esta orde.
  
m) Procedir al reintegrament dels fons percebuts en els supòsits previstos en l'article 37 de la Llei General de Subvencions.
  
2. L'incompliment de les obligacions anteriors donarà lloc a l'exigència de les responsabilitats o sancions que corresponguen, d'acord amb l el que disposa el títol IV de la Llei 38/2003, de 17 de novembre, General de Subvencions.
  
Catorze. Minoracions i reintegrament de l'ajuda concedida
  
1. L'alteració d'alguna de les característiques del projecte aprovat, l'incompliment d'algunes condicions establides en la resolució de concessió de la subvenció, la falta de justificació de la totalitat dels gastos subvencionats i la concessió, amb posterioritat a la presentació de la sol·licitud, d'altres ajudes públiques o privades, o d'altres ingressos o recursos que en conjunt superen el cost de l'activitat a desenrotllar pel beneficiari, podrà donar lloc a la minoració de la subvenció concedida.
  
En especial, a la vista de la documentació presentada, relativa al programa desenrotllat per l'entitat, es procedirà a la minoració de la subvenció concedida en els supòsits següents:
  
- No haver-se impartit la totalitat de les hores lectives aprovades per resolució. Es procedirà en este supòsit a la minoració proporcional de la subvenció concedida per a les parts A i B.
  
- Per baixes dels alumnes. Es realitzarà la minoració per este concepte, d'acord amb els criteris següents:
  
. Durant la primera fase del programa de garantia social, si es produïren baixes d'alumnes, només es permetrà donar d'alta nous participants fins a completar el nombre d'alumnes que establisca la resolució de concessió d'ajudes, fins al 20 de novembre. En cas de no fer-ho, s'aplicarà la minoració proporcional corresponent en la part A i en la part B de la subvenció concedida per a la dita fase.
  
Si es produïren baixes d'alumnes amb posterioritat al 20 de novembre i abans de l'inici de la segona fase, s'efectuarà la minoració proporcional corresponent en la part A i en la part B de la subvenció concedida per a la primera fase.
  
La segona fase començarà amb aquells alumnes que van finalitzar la primera, llevat que, sense sobrepassar el nombre que fixa la resolució de la primera fase, l'administració autoritzara la incorporació d'alumnes procedents d'altres programes de garantia social de la mateixa família professional. Si en la dita fase es produïra una disminució del nombre d'alumnes no imputable a l'entitat, només es minorarà la part B de la subvenció concedida per a la dita fase a partir de la tercera baixa. No s'aplicarà cap minoració quan l'abandó de l'alumne, en esta segona mitat del curs, es dega a contractació degudament acreditada, per mitjà de declaració responsable on conste el nom de l'empresa, la data de contractació i el número patronal, extrems que podran ser comprovats per l'administració.
  
- Per no haver-se justificat en els termes establits en esta orde i en la resolució de concessió d'ajudes la totalitat dels gastos subvencionats.
  
- Per no haver-se acreditat íntegrament el compromís d'inserció assumit per l'entitat, es podrà procedir a la minoració proporcional al grau de compliment de fins a un 50% de la subvenció concedida per a les parts A i B, tant en la primera com en la segona fase, o de l'import resultant després de practicar les minoracions oportunes, si és el cas. Els contractes que justifiquen la inserció dels alumnes tindran una duració mínima de tres mesos a jornada completa setmanal, o període de treball real equivalent en el cas de contractacions a temps parcial.
  
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de l'acció, donarà lloc a la incoació per l'òrgan competent per a la concessió de les ajudes del corresponent procediment, que podrà finalitzar, si és el cas, acordant el reintegrament de les quantitats percebudes i l'exigència de l'interés de demora des del moment del pagament de la subvenció. En la tramitació del procediment es garantirà en tot cas el dret de l'interessat a l'audiència.
  
En especial, es podrà revocar la subvenció concedida en els següents supòsits d'incompliment per part de l'entitat:
  
- Incompliment de la finalitat per a la qual la subvenció va ser concedida, o de les condicions imposades per a la seua concessió en l'aprovació de la programació.
  
- Percepció per part de l'entitat beneficiària de qualsevol quantitat econòmica procedent de l'alumnat participant en els cursos.
  
- La falsedat de les dades contingudes en la declaració prevista en l'apartat 11 d'esta orde.
  
- Qualsevol altre motiu que perjudique el fi últim pel qual la subvenció haja sigut concedida i, en particular, l'incompliment dels criteris emanats d'esta orde.
  
3. Si és el cas, serà procedent el reintegrament dels fons percebuts en els supòsits que es contemplen en l'article 37 de la mencionada Llei 38/2003, de 17 de novembre, General de Subvencions, sense perjuí del que disposa el títol IV de la mateixa llei quant a infraccions i sancions administratives en matèria de subvencions.
  
Quinze. Control, assistència i supervisió
  
1. Les entitats promotores donaran compte mensualment de les altes i baixes de l'alumnat a la Direcció General d'Ensenyament, a la Inspecció Educativa i a les direccions territorials del Servici Valencià d'Ocupació i Formació, segons l'òrgan que haja concedit la subvenció.
  
2. El seguiment i supervisió dels programes estarà a càrrec, al llarg de tota l'acció formativa, de personal de la Conselleria de Cultura, Educació i Esport, i del Servici Valencià d'Ocupació i Formació.
  
CAPÍTOL III
  
Normes relatives a la realització dels programes
  
de garantia social
  
Setze. Alumnat
  
Els destinataris dels programes de garantia social són els que s'establixen en l'apartat 4 de l'Orde de 24 de febrer de 2000, modificada per Orde de 16 de març de 2001 (DOGV 3971, de 2.04.2001), amb els requisits i condicions que s'hi assenyalen.
  
Per a la primera fase, el nombre total d'alumnes de cada grup com a conseqüència del que establix el punt 6 del citat apartat, a efectes de la subvenció econòmica dels mòduls A i B, s'establix segons el quadro següent:
  
Subvenció
  
econòmica Nre. total alumnes per grup i integrats
  
15 14 alumnes de què 1 és de necessitats educatives especials
  
15 13 alumnes de què 2 són de necessitats educatives especials
  
15 12 alumnes de què 3són de necessitats educatives especials
  
14 13 alumnes de què 1 és de necessitats educatives especials
  
14 12 alumnes de què 2 són de necessitats educatives especials
  
14 11 alumnes de què 3 són de necessitats educatives especials
  
13 10 alumnes de què 3 són de necessitats educatives especials
  
12 10 alumnes de què 2 són de necessitats educatives especials
  
11 10 alumnes de què 1 és de necessitats educatives especials
  
Per a la segona fase, el nombre d'alumnes amb necessitats educatives especials integrats en cada grup es computaran com a doble a efectes de la subvenció econòmica dels mòduls A i B.
  
Les necessitats educatives especials s'acreditaran segons el que establix respecte d'això en l'apartat 17.1.e. d'esta orde.
  
Dèsset. Selecció de l'alumnat
  
1. Les entitats promotores quant a la selecció i matrícula de l'alumnat, per a totes les modalitats de programes, hauran de tindre en compte:
  
a) L'atenció prioritària de jóvens desescolaritzats i sense cap titulació acadèmica i/o professional que els possibilite la inserció en la vida activa o la prossecució d'estudis.
  
b) La inclusió en els programes de jóvens amb problemàtica social, en situació de risc o exclusió social, per a la qual cosa es procurarà una ràtio en el grup matriculat, degudament compensada, que possibilite l'eficàcia de l'acció formativa.
  
c) L'atenció a jóvens escolaritzats s'efectuarà després que estos s'hagen beneficiat de totes les mesures possibles d'atenció a la diversitat en el seu propi centre d'origen. Els programes de garantia social no han de constituir una via d'eixida prematura del sistema educatiu per a alguns alumnes, per la qual cosa per a l'accés a un programa haurà de seguir-se el procés indicat en l'apartat 4.4 de l'Orde de 24 de febrer de 2000 (DOGV 3708, 14.03.2000), modificada per Orde de 16 de març de 2001 (DOGV 3971, de 2.04.2001).
  
d) Que les característiques i aptituds de cada alumne s'adeqüen a les condicions de l'especialitat formativa del programa i a aquelles altres que l'aprenentatge i l'exercici de determinat ofici requerisquen, sense que existisca, per tant, incompatibilitat o impossibilitat real per a l'exercici de la professió o l'aprenentatge d'esta.
  
e) Que per a la matrícula d'alumnes amb necessitats educatives especials s'aportarà, necessàriament i en tot cas, certificació actualitzada del seu grau de minusvalidesa i un informe expedit pel Servici Psicopedagògic Escolar i/o gabinet psicopedagògic autoritzat on queden arreplegades les necessitats educatives especials que posseïx l'alumne per a la seua adequada orientació i assegurar que el programa triat és el més adequat. Es tindrà, per tant, en compte la seua discapacitat, nivell d'autonomia personal i social, de manera que la participació en el programa de garantia social li permeta accedir i mantindre un lloc de treball.
  
2. Excepcionalment, i amb un informe previ favorable de la Inspecció Educativa, la direcció territorial de Cultura, Educació i Esport corresponent podrà autoritzar la inclusió en els programes de garantia social d'aquells alumnes que, havent participat en alguna de les accions formatives de cursos anteriors, no hagueren aconseguit els objectius previstos pel programa.
  
Díhuit. Estructura i duració
  
1. La duració i estructura dels programes de garantia social serà l'assenyalada en els apartats 5 i 6 de l'Orde de 24 de febrer de 2000 (DOGV 3708, 14.03.2000), modificada per Orde de 16 de març de 2001 (DOGV 3971, de 2.04.2001).
  
2. La distribució horària per a un curs de 900 hores serà la següent:
  
Àrea Dies Hores/ Total
  
 setmana 1ª fase
  
Formació Professional Específica 60 15 180
  
Formació Orientació Laboral i Tutorial 60 3 36
  
Formació Bàsica 60 6 72
  
Activitats complementàries 60 1 12
  
Total 60 dies/ 25h/ 300h
  
 trimestre setmana
  
SEGONA FASE
  
A) MODALITAT FORMACIÓ-OCUPACIÓ
  
PRIMER PERÍODE: GENER A FEBRER. PER A UN HORARI DE 5 HORES DIÀRIES
  
Àrea Dies Hores/ Total
  
 setmana
  
Formació Professional Específica 40 15 120
  
Formació Orientació Laboral i Tutorial 40 3 24
  
Formació Bàsica 40 6 48
  
Activitats complementàries 40 1 8
  
Total 25h/setmana 200h
  
SEGON PERÍODE: MARÇ A MAIG. PER A UN HORARI DE 8 HORES DIÀRIES
  
Àrea Dies Hores/ Total
  
 setmana
  
Formació Professional Específica 48 25 240
  
Formació Orientació Laboral i Tutorial 53 4.5 48
  
Formació Bàsica 53 9 96
  
Activitats complementàries 53 1.5 16
  
Total 40h/setmana 400h
  
B) MODALITATS: INICIACIÓ PROFESSIONAL'ALUMNAT AMB NECESSITATS EDUCATIVES ESPECIALS. PER A UN HORARI DE 6 HORES DIÀRIES DE GENER A JUNY
  
Àrea Dies Hores/ Total
  
 setmana
  
Formació Professional Específica 100 18 360
  
Formació Orientació Laboral i Tutorial 100 3.6 72
  
Formació Bàsica 100 7.2 144
  
Activitats complementàries 100 1.2 24
  
Total 100dies/ 30h/ 600h
  
 semestre setmana
  
Dènou. Pràctiques
  
Les pràctiques dels programes de garantia social es desenrotllaran d'acord amb el que preveu l'apartat 7 de l'Orde de 24 de febrer de 2000, modificada per Orde de 16 de març de 2001 (DOGV 3971, de 2.04.2001).
  
Vint. Professorat
  
Els programes, en totes les modalitats, seran desenrotllats per un equip educatiu de base, la composició del qual s'ajustarà al que establix l'apartat 8 de l'Orde de 24 de febrer de 2000, modificada per Orde de 16 de març de 2001 (DOGV 3971, de 2.04.2001).
  
Vint-i-u. Programacions
  
Els centres o institucions responsables del desenvolupament d'un programa de garantia social hauran d'elaborar la programació general i les programacions didàctiques de les àrees i activitats corresponents, subjectant-se íntegrament al que disposa l'apartat 9 de l'Orde de 24 de febrer de 2000, modificada per Orde 16 de març de 2001 (DOGV 3971, de 2.04.2001).
  
Vint-i-dos. Avaluació de l'alumnat
  
1. L'avaluació de l'alumnat que participe en programes de garantia social es realitzarà d'acord amb allò que assenyala l'apartat 10 de l'Orde de 24 de febrer de 2000, modificada per Orde 16 de març de 2001 (DOGV 3971, de 2.04.2001).
  
2. Durant el desenvolupament del programa, cada professor farà el seguiment i avaluació del component formatiu que impartisca, deixant constància per escrit dels resultats de la dita avaluació contínua en les sessions de seguiment i avaluació que l'equip educatiu realitzarà periòdicament, coordinades pel tutor. L'avaluació final, resultat del seguiment i l'avaluació de tot el procés formatiu, podrà ser supervisada per la Conselleria de Cultura, Educació i Esport i pel Servici Valencià d'Ocupació i Formació.
  
Vint-i-tres. Qualitat de la docència
  
Durant la impartició de cada programa es demanarà l'opinió de l'alumnat sobre la docència que està rebent. L'entitat subvencionada facilitarà l'accés i realització de les proves oportunes, i serà informada del contingut i resultat.
  
Vint-i-quatre. Finalització / Memòria
  
L'entitat beneficiària de la subvenció haurà d'aportar la documentació de finalització arreplegada en l'apartat 12 de l'Orde de 24 de febrer de 2000, modificada per Orde 16 de març de 2001 (DOGV 3971, de 2.04.2001), en el termini de 15 dies naturals des de la finalització de cada programa, davant de les direccions territorials corresponents d'ambdós conselleries. Se'n remetrà també una còpia a la Inspecció Educativa.
  
Vint-i-cinc. Certificació
  
L'alumnat que haja participat en el programa de garantia social rebrà un certificat, amb el contingut i requisits que s'assenyalen en l'apartat 11 de l'Orde de 24 de febrer de 2000, modificada per Orde 16 de març de 2001 (DOGV 3971, de 2.04.2001), i en la seua disposició addicional primera.
  
DISPOSICIÓ ADDICIONAL
  
Única
  
En allò que no preveu esta orde, s'aplicarà la normativa autonòmica en vigor continguda en el Decret Legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública Valenciana, així com la normativa bàsica continguda en la Llei 38/2003, de 17 de novembre, General de Subvencions.
  
DISPOSICIÓ TRANSITÒRIA
  
Única
  
Als cursos dels programes de garantia social no finalitzats a l'entrada en vigor de les noves bases reguladores, i que es van subvencionar a l'empara de l'Orde conjunta de 7 de maig de 2002 de les conselleries de Cultura i Educació, i d'Economia, Hisenda i Ocupació, els seran aplicades les bases establides en la dita orde.
  
DISPOSICIÓ DEROGATÒRIA
  
Única
  
Queda derogada l'Orde conjunta de 7 de maig de 2002, de les conselleries de Cultura i Educació, i d'Economia, Hisenda i Ocupació, per la qual s'aproven les bases reguladores i el procediment general per a la concessió de subvencions per al desenvolupament de programes de garantia social, publicada en DOGV núm. 4.251, de 17 de maig de 2002.
  
DISPOSICIÓ FINAL
  
Única
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 11 de maig de 2005
  
El conseller d'Economia, Hisenda i Ocupació,
  
GERARDO CAMPS DEVESA
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Observacions
  
En qualsevol de les modalitats dels programes de garantia social previstes en l'article 3 de les presents bases, les entitats hauran de programar l'Àrea de Formació Professional Específica d'acord amb les especialitats que es relacionen en este annex.
  
L'Àrea de Formació Professional Específica haurà de tindre en tot cas una duració total de 540 hores, de les quals seran certificables, per mitjà dels certificats de professionalitat de la formació professional ocupacional, d'acord amb el que preveu la disposició addicional primera de l'Orde de 24 de febrer de 2000 (DOGV 3708, 14.03.2000), modificada per Orde de 16 de març de 2001 (DOGV 3971, de 2.04.2001), aquelles que corresponguen a una especialitat completa de les que es relacionen en l'annex I-A, o a una o diverses de les unitats de competència que les integren.
  
Les direccions territorials del Servici Valencià d'Ocupació i Formació (Servici Territorial de Formació Professional) i les direccions territorials de Cultura, Educació i Esport, facilitaran a les entitats que ho sol·liciten un llistat en què s'especifiquen les unitats de competència que integren cada una de les especialitats incloses en l'annex I-A i la duració.
  
ANNEX II
  
Criteris per a la valoració de sol·licituds d'ajuda en els programes de garantia social, previstos en esta orde
  
A partir de la publicació d'esta orde conjunta de les conselleries de Cultura, Educació i Esport i d'Economia, Hisenda i Ocupació, per la qual s'aproven les bases reguladores i el procediment general per a la concessió de subvencions per al desenvolupament de programes de garantia social en totes les seues modalitats, es fa necessari definir unes variables objectives a fi de poder aplicar els criteris que es desprenen de la norma sense que es produïsquen resultats discriminatoris per a les entitats sol·licitants.
  
I. Metodologia
  
Tota sol·licitud presentada per entitats que concórreguen al desenvolupament de programes de Garantia Social, a l'empara d'esta orde conjunta de les Conselleries de Cultura, Educació i Esport, i d'Economia, Hisenda i Ocupació, està subjecta a una doble valoració:
  
. Una valoració formal.
  
. Una valoració material.
  
El procés de valoració utilitzarà uns indicadors mesurables quantitativament, d'acord amb els criteris que establix la norma, de manera que la puntuació aconseguida per l'acció permeta a l'òrgan resolutori prendre la decisió d'aprovar o denegar la subvenció sol·licitada.
  
II. Criteris per a la valoració formal
  
1. Fases de la valoració formal
  
La valoració de sol·licituds presentades per les entitats, a què es referix esta orde, es realitzarà a través de dos fases:
  
1a fase: valoració sobre la documentació presentada.
  
L'entitat proposa la impartició de l'acció formativa en les condicions i amb els recursos humans i materials descrits en el projecte socioeducatiu d'actuació aportat (en format escrit i magnètic) i la resta de documentació complementària relativa a prospecció realitzada, contactes amb empreses, compromís voluntari d'inserció d'alumnes, programació d'objectius, etc., a considerar en el procés d'avaluació.
  
La valoració en esta fase es realitzarà sobre la dita documentació, que compromet l'entitat a impartir l'acció en tals condicions i amb els mitjans descrits.
  
2a fase: verificació.
  
Aquelles accions formatives presentades per l'entitat que hagen superat la primera fase de valoració i per tant siguen susceptibles d'aprovació, seran objecte de verificació.
  
Esta fase és del tot necessària per a aquelles entitats que presenten programes de garantia social amb característiques no conegudes prèviament.
  
Es prestarà especial atenció pel que fa a instal·lacions generals, aules i tallers destinats a classes teòriques i pràctiques, equip didàctic, etc. que inexcusablement han d'estar disponibles per a una valoració positiva.
  
El tècnic valorador haurà d'assessorar l'entitat sobre la possible millora dels recursos existents, així com sobre aquells altres que hauran d'estar disponibles, abans del començament del programa (cas d'aprovar-se la sol·licitud), de manera que en tal moment es complete la disponibilitat de recursos descrits en la memòria presentada per l'entitat.
  
Si es considera necessari, es mantindrà una entrevista amb el responsable de l'entitat en relació a l'acció formativa sol·licitada a fi de demanar informació sobre aquells aspectes relatius a esta que complementen la valoració inicial realitzada en la 1a fase.
  
La 2a fase de valoració haurà de confirmar o modificar la valoració prèvia realitzada en la 1a fase.
  
2. Valoració formal
  
S'aplicarà a aquelles sol·licituds que hagen superat els condicionants formals que es contemplen en esta orde.
  
En primer lloc, el tècnic valorador, després d'estudiar el contingut del programa proposat per l'entitat en el projecte socioeducatiu d'actuació, referenciarà (buscarà la correspondència) entre l'acció presentada i l'especialitat-tipus que en major grau s'ajuste al contingut del projecte proposat.
  
Després de la dita determinació, es procedirà a la valoració corresponent.
  
La valoració formal consta dels apartats següents:
  
2.1. Ap. 1r: trajectòria de l'entitat en gestió d'inserció laboral o reinserció educativa.
  
Determinarà les gestions cap a la inserció o reinserció d'alumnes realitzades per l'entitat i es mesurarà prenent com a base els alumnes finalitzats en cada una de les accions aprovades a l'entitat en les dos últimes convocatòries.
  
Aquelles entitats que desitgen aportar dades sobre inserció laboral o reinserció educativa d'alumnes que hagen finalitzat accions corresponents a la convocatòria dels programes de Garantia Social, dels dos cursos anteriors al de la convocatòria, hauran d'adjuntar a les sol·licituds d'ajuda, la documentació següent:
  
. Còpies de contractes laborals realitzats entre l'inici del programa de garantia social i la presentació de la sol·licitud d'ajuda per al curs en qüestió. Els contractes, per a acreditar la inserció, hauran de ser a jornada completa setmanal i de duració igual o superior a tres mesos o període de treball real equivalent en el cas de contractacions a temps parcial, independentment de l'activitat de què es tracte, havent d'estar relacionat amb el contingut de la formació rebuda.
  
. Còpies de documents justificatius de la reinserció educativa dels alumnes realitzats entre la finalització del programa de garantia social i la sol·licitud d'ajuda.
  
Les entitats que aporten dades d'alumnes en les condicions que s'indiquen hauran d'aportar dades de totes les accions aprovades en la convocatòria anterior. En cas contrari, i per a les entitats que presenten la documentació descrita, es considerarà nul·la la inserció de les accions sense aportació de dades.
  
La inserció es valorarà a través de l'indicador que a continuació es relaciona:
  
. Percentatge global d'inserció laboral o reinserció educativa d'alumnes aconseguit per l'entitat, considerant com a base el conjunt d'alumnes que han finalitzat accions, durant la convocatòria anterior.
  
Cada un dels percentatges indicats es valorarà d'acord amb el barem següent:
  
Percentatge d'inserció o reinserció educativa
  
Puntuació:
  
Per a un percentatge major del 30%: 4
  
Per a percentatges entre 10% i 30%: 3
  
La inserció o reinserció de cada alumne amb necessitats educatives especials es considerarà a efectes de càlcul per a este apartat com a inserció doble, és a dir, igual a la dels alumnes sense estes característiques.
  
No es consideraran les dades aportades, i per tant no es puntuarà este apartat, en el cas de percentatges globals menors del 10%.
  
Si l'entitat sol·licitant no haguera col·laborat anteriorment en els programes de garantia social no es procedirà a la valoració d'este apartat.
  
2.2. Ap. 2n: infraestructura
  
Este apartat mesura el nivell de qualitat dels recursos materials necessaris per a la impartició de l'acció i que aporta l'entitat, indicant-los en el projecte d'actuació corresponent.
  
Es valoraran separadament cada un dels recursos que a continuació s'indiquen i s'exigirà un nivell mínim d'adequació per a cada un d'ells, per considerar-los factors limitants en la transmissió de la consecució dels objectius del programa que adquirirà l'alumne.
  
Es valoraran de forma individualitzada els recursos següents:
  
a) Instal·lacions
  
Nivell de capacitat formativa de l'entitat considerant-la com el nombre d'aules i instal·lacions disponibles i suficients que posseïx per a poder impartir la formació sol·licitada sense que es produïsca duplicació de mitjans.
  
Indicadors:
  
. Superfície útil del local en relació al nombre d'alumnes proposats.
  
. Nivell d'il·luminació.
  
. Ventilació i climatització.
  
. Condicions ambientals i higièniques.
  
. Mesures de seguretat dels locals.
  
. Idoneïtat del mobiliari destinat als alumnes en relació a les tasques a desenrotllar.
  
. Accessibilitat dels alumnes al lloc d'impartició teòric i pràctic (accés a les persones amb discapacitats físiques, proximitat al nucli de població, comunicacions, etc.)
  
Referències:
  
. Les entitats sol·licitants hauran de reunir les condicions higièniques, acústiques, d'habitabilitat i de seguretat, exigides per la legislació vigent.
  
. Una aula per especialitat tindrà un mínim de 30 metres quadrats per a grups de 15 alumnes.
  
. Un taller per a realitzar les pràctiques professionals que, depenent de cada especialitat, permeta que tots els alumnes del mateix curs realitzen les pràctiques simultàniament.
  
. Mobiliari: Estarà ocupada amb mobiliari docent per a 15 places d'adults, a més dels elements auxiliars.
  
. Lavabos i servicis higienicosanitaris en nombre adequat a la capacitat del centre.
  
b) Equip didàctic
  
Indicadors:
  
. Quantitat i qualitat dels equips utilitzats i la seua idoneïtat amb el programa i el nombre d'alumnes proposat.
  
. Estat de conservació i grau d'obsolèscencia o innovació dels equips.
  
. Mesures de seguretat, higiene i instal·lació.
  
c) Material fungible
  
Indicadors:
  
. Qualitat dels materials de consum proposats.
  
. Quantitat i suficiència dels materials en relació al nombre d'alumnes proposat.
  
. Adequació del material fungible a l'especialitat.
  
. Disponibilitat del material de consum necessari per a impartir la formació sol·licitada tant teòrica com pràctica.
  
Els nivells de baremació en este apartat seran els següents:
  
Nivell del recurs Puntuació
  
Molt alt o màxim, molt bo 4
  
Alt, bo 3
  
Normal, correcte, adequat 2
  
Baix, deficient, inadequat o escàs 1
  
Molt baix, nul 0
  
Després de valorar separadament cada un dels recursos (instal·lacions, equip didàctic i material fungible), s'exigirà una puntuació mínima de dos en cada un d'ells. En cas contrari, la puntuació de tals conceptes determinaran el motiu a argumentar en la proposta de resolució denegatòria de l'acció que s'elevarà a l'òrgan resolutori. En cas de superar els mínims descrits, la valoració final de l'acció sol·licitada en este apartat serà el resultat d'aplicar la mitjana aritmètica dels nivells mitjans aconseguits en els diferents apartats.
  
2.3. Ap. 3r. Expectatives d'inserció laboral o educativa previstes en l'acció sol·licitada.
  
Este apartat mesura l'adequació del programa sol·licitat per l'entitat a l'objectiu final previst d'inserció laboral o reinserció educativa dels alumnes, en acabar la formació.
  
Els resultats de la prospectiva han de ser aportats per l'entitat en el projecte d'actuació corresponent.
  
Mesurarem dos indicadors:
  
a) Compromís formal d'inserció de l'alumnat
  
L'entitat sol·licitant, com a pas previ al disseny de l'acció formativa, haurà de detectar les necessitats d'ocupació que considere que s'ajusten a les característiques de l'alumnat en el seu entorn comarcal i després d'això proposarà la resposta formativa.
  
L'esmentat procés constituïx el pla d'ocupació que l'entitat sol·licitant presentarà per a garantir l'objectiu final d'inserció.
  
Indicadors:
  
. Compromisos formals de l'entitat de gestionar la inserció dels alumnes formats en modalitats de contractació vigents i que no porten associat al contracte la repetició dels continguts de l'acció formativa impartida. Es tindran en compte únicament per a acreditar la inserció els contractes laborals realitzats amb alumnes que finalitzen l'acció formativa, de duració igual o superior a tres mesos i a jornada completa setmanal, independentment de l'activitat de què es tracte, havent d'estar relacionats amb el contingut de l'activitat formativa o període de treball real equivalent en el cas de contractacions a temps parcial.
  
Els programes de garantia social aprovats en estes condicions suposaran una resolució condicionada a la demostració per part de l'entitat del compromís adquirit. La documentació acreditativa es presentarà junt amb la declaració de gastos originats per la impartició de l'acció. La quantia econòmica de la subvenció concedida es minorarà proporcionalment al nivell de compliment de l'obligació adquirida, amb un límit màxim de minoració del 50% de la quantia econòmica per este concepte. El compromís d'inserció a què opte l'entitat és de caràcter voluntari i en tot cas haurà de formalitzar-se omplint la fitxa corresponent.
  
No s'estimaran compromisos d'inserció menors del 20% dels alumnes formats.
  
b) Pla d'inserció laboral o reinserció educativa per als alumnes formats
  
En el cas que l'entitat no assumisca un compromís formal d'inserir l'alumnat, tal com es definix en l'apartat anterior, es tindran en compte els següents indicadors:
  
. Relació d'empreses amb què s'ha establit contacte i les dades de les quals (nom de l'empresa, activitat econòmica, persona de contacte, càrrec, etc.) estan detallats per l'entitat en l'apartat 2.1 del projecte presentat.
  
. Objectius de reinserció educativa previstos per als alumnes participants, en funció del seu nivell inicial i de la programació d'objectius previstos respecte d'això.
  
Els nivells de baremació per a estos indicadors seran els següents:
  
a) Compromís formal d'inserció
  
Concepte Puntuació
  
Compromís formal d'inserció major del 40%
  
dels alumnes que finalitzen el curs 4
  
Compromís formal d'inserció entre el 20% i 40%
  
dels alumnes que finalitzen el curs 3
  
b) Pla d'inserció laboral o reinserció educativa
  
En cas de no existir compromís formal de contractació d'alumnes per part de l'entitat, es procedirà a valorar de la manera següent:
  
Hi ha una relació almenys de tres empreses amb les quals consta que s'ha establit contacte o un adequat pla de reinserció educativa per a l'alumnat que acabe la formació: 1 punt.
  
Sense aportació d'objectius finals adequats: 0 punts.
  
La puntuació inicial obtinguda amb estos indicadors s'incrementarà per a les accions que s'impartisquen en barris d'acció preferent, de la manera següent:
  
. Puntuació inicial obtinguda d'1 o inferior, passa a nivell 2.
  
. Puntuació inicial obtinguda de 3, passa a nivell 4.
  
III. Criteris per a la valoració material
  
1. Valoració material
  
Aquelles sol·licituds que hagen superat els nivells llindars mínims en la valoració formal seran objecte d'una valoració material en aplicació dels criteris que establix l'apartat 7 d'esta orde de les Conselleries de Cultura, Educació i Esport i d'Economia, Hisenda i Ocupació. Es recorda que en la valoració formal s'exigix superar un nivell de puntuació mínim en:
  
Ap. 2n. Instal·lacions (puntuació mínima de dos)
  
Equip didàctic (puntuació mínima de dos)
  
Material fungible (puntuació mínima de dos)
  
Ap. 3r. Nivell mitjà (puntuació mínima d'un)
  
La valoració material es realitzarà per una Comissió mixta, que analitzarà el contingut teòric i pràctic, la metodologia d'impartició, l'equip docent i l'oportunitat de realització dels cursos sol·licitats que aconseguixen esta fase de valoració.
  
La valoració material constarà dels apartats següents:
  
1.1. Ap. 1r: recursos tècnics i pedagògics
  
Es valoraran de forma individualitzada cada un dels recursos tècnics i pedagògics que aporte l'entitat per al desenvolupament de l'acció com ara contingut teoricopràctic proposat, metodologia d'impartició i professorat. Generalment, es referenciaran els apartats del projecte d'actuació presentat amb els d'aquella especialitat-tipus que més s'ajuste al contingut del projecte proposat.
  
Es podrà utilitzar en el procés de valoració qualsevol altre paràmetre substitutiu o complementari a l'especialitat tipus de referència, tal com criteri de l'expert competent en l'especialitat sol·licitada, projecte formatiu impartit amb anterioritat en la comarca amb alt grau d'inserció laboral, etc.
  
Els recursos tècnics i pedagògics es valoraran d'acord amb els indicadors que a continuació es relacionen.
  
a) Contingut teoricopràctic
  
Indicadors:
  
. Considerar el grau en què el contingut teoricopràctic del programa de garantia social garantix l'èxit dels objectius finals plantejats en el projecte presentat, en funció que els alumnes al finalitzar el curs adquirisquen la formació bàsica, maduració personal i qualificació o especialització professional necessària o si és el cas la reinserció educativa.
  
Coherència entre la relació seqüencial i el contingut de cada mòdul formatiu proposat amb l'adquisició de les capacitats que es volen desenrotllar.
  
. Grau d'innovació i introducció de noves tecnologies en els continguts teoricopràctics del programa presentat.
  
. Inclusió en els programes teoricopràctics d'especialització professional de nous mòduls amb contingut de la mateixa professió, a fi d'augmentar les expectatives d'ocupació dels alumnes.
  
. Idoneïtat dels temps proposats per al desenvolupament de l'acció formativa i la seua distribució proporcional en classes teòriques i pràctiques.
  
. Qualitat en la programació de la formació bàsica, maduració personal, qualificació o especialització professional i activitats complementàries.
  
. Es baremarà d'acord amb la puntuació següent:
  
Nivell del recurs Puntuació
  
Excel·lent. S'ajusta adequadament al model
  
d'especialitat-tipus i formació bàsica, inclús
  
presenta millores substancials (innovació,
  
recursos tecnològics, etc.) 4
  
Bona. S'ajusta als mínims fixats en el model
  
 d'especialitat-tipus i formació bàsica. 3
  
Regular. Mostra deficiències no greus en algun
  
dels apartats que s'arrepleguen en els referents. 2
  
Deficient. Mostra prou deficiències en diversos
  
apartats dels que s'arrepleguen en els referents 1
  
Molt deficient. No s'ajusta al model d'especialitat-
  
tipus. Mostra deficiències molt greus. 0
  
b) Metodologia d'impartició
  
Es valorarà el grau d'idoneïtat en la metodologia d'aprenentatge proposada considerant l'especialitat sol·licitada i el nivell inicial de coneixements dels alumnes.
  
A més es considerarà:
  
. En quina mesura l'entitat descriu i explicita els objectius del curs.
  
. Orde d'impartició dels mòduls formatius i corresponent a la formació professional específica segons una seqüència progressiva del grau de dificultat.
  
. Idoneïtat de la metodologia proposada i la seua adequació als objectius de l'acció i al perfil d'accés dels candidats.
  
. Tutorització i orientació personalitzada a cada un dels alumnes.
  
. Viabilitat del sistema d'avaluació proposat en el projecte presentat per al seguiment del rendiment de l'alumne.
  
. Les pràctiques inclouen activitats adequades a la naturalesa del programa.
  
. Programació de la resta de components formatius del programa.
  
. Es baremarà d'acord amb la puntuació següent:
  
Nivell del recurs Puntuació
  
Excel·lent. Quan s'explicita perfectament
  
i és molt adequat el referent 4
  
Bo. Enuncia correctament i és adequat el referent 3
  
Regular. Enuncia breument i és acceptable el referent 2
  
Deficient. El referent no és adequat 1
  
Molt deficient. No es contempla el referent 0
  
c) Professorat
  
Indicadors:
  
c1) Titulació acadèmica idònia que exigix l'especialitat a impartir.
  
Es baremarà d'acord amb la puntuació següent:
  
Nivell del recurs Puntuació
  
Titulació adequada. Màxim nivell de formació 4
  
Titulació adequada. Nivell mínim de formació 3
  
Titulació afí 2
  
Titulació inadequada o no explícita 0
  
c2) Experiència professional demostrada pels docents en relació a la matèria objecte de l'acció formativa.
  
Es baremarà d'acord amb la puntuació següent:
  
Nivell del recurs Puntuació
  
Més de quatre anys d'experiència professional 4
  
Entre tres i quatre anys 3
  
Entre dos i tres anys 2
  
Entre un i dos anys 1
  
Menys d'un any d'experiència o sense explicitar 0
  
c3) Experiència docent.
  
Es baremarà d'acord amb la puntuació següent:
  
Nivell del recurs Puntuació
  
Més de quatre anys d'experiència professional 4
  
Entre tres i quatre anys 3
  
Entre dos i tres anys 2
  
Entre un i dos anys 1
  
Menys d'un any d'experiència o sense explicitar 0
  
Nota: Un any és equivalent a 400 hores d'impartició
  
c4) Nivell de formació metodològica. Només es valoraran les certificacions que a este efecte hagen expedit els departaments de la Generalitat Valenciana competents.
  
Es baremarà d'acord amb la puntuació següent:
  
Nivell del recurs Puntuació
  
Més de 80 hores 4
  
Entre 40 i 80 3
  
Entre 20 i 40 2
  
Entre 10 i 20 1
  
Menys de 10 hores 0
  
La puntuació mitjana de l'apartat c) Professorat s'obtindrà com a mitjana aritmètica dels apartats c1, c2 i el major valor obtingut entre c3 i c4.
  
S'exigix superar un nivell de puntuació mínim de dos en els valors mitjans de cada un dels recursos tecnicopedagògics d'este apartat, a excepció del professorat, en què s'exigirà puntuació mínima d'un en el seu valor mitjà.
  
En cas de superar els mínims indicats, la valoració final de l'acció sol·licitada en este apartat serà el resultat d'aplicar la mitjana aritmètica dels nivells mitjans aconseguits en els diferents recursos.
  
1.2. Ap. 2n. Oportunitat de realització
  
Es valorarà de forma individualitzada cada un dels següents indicadors:
  
a) Capacitat de l'entitat per a garantir la disponibilitat dels recursos humans i materials especificats en la memòria, amb anterioritat al començament previst del curs.
  
Es denegaran per este motiu totes les sol·licituds de l'entitat que sobrepassen la capacitat avaluada per al Centre, de manera que s'adeqüe la programació anual d'accions formatives concedida a l'entitat amb la seua capacitat formativa real.
  
. Nivell de baremació:
  
Nivell del recurs Puntuació
  
La capacitat del centre és suficient per a
  
garantir la impartició del curs 1 (valoració
  
 positiva)
  
L'acció sol·licitada sobrepassa la capacitat
  
en instal·lacions i equips del centre 0 (valoració
  
 negativa)
  
b) Grau de compliment de les obligacions contretes en la programació d'accions de garantia social en la convocatòria anterior, pel que fa a la impartició de la programació aprovada i en les condicions previstes en la memòria i/o previstes en la resolució d'aprovació, i a la vista de l'informe de la inspecció educativa.
  
Es tindran en compte, per a valorar este indicador, les renúncies als cursos programats i els motius al·legats per l'entitat que justifiquen tal circumstància, així com aquells casos d'incompliment real d'impartició d'accions que no han sigut objecte de comunicació per l'entitat.
  
Es considerarà incompliment greu de l'entitat i per tant es valorarà este indicador negativament, no haver impartit, en les condicions fixades en la normativa vigent, un percentatge superior o igual al 50% dels cursos resolts favorablement a l'entitat en la convocatòria de l'exercici anterior.
  
. Nivell de baremació:
  
Nivell del recurs Puntuació
  
Sense accions concedides en l'anterior
  
convocatòria o compliment adequat
  
en la programació de cursos aprovats 1 (valoració
  
 positiva)
  
Incompliment greu en la programació
  
aprovada en l'anterior convocatòria 0 (valoració
  
 negativa)
  
Els indicadors exposats en este apartat sobre oportunitat de realització de l'acció sol·licitada, no formaran part de la puntuació final del procés de valoració. No afectaran la resolució de l'expedient sempre que els valors de puntuació obtinguts siguen positius (puntuació 1). En canvi, seran motiu de denegació de la sol·licitud presentada si, després de la seua valoració, apareix en algun d'ells valoració negativa (puntuació 0).
  
IV. Valoració final del procés d'avaluació
  
Les sol·licituds que superen els valors llindars mínims indicats en els processos de valoració formal i material, obtindran una valoració final que serà el resultat de ponderar els valors mitjans dels diferents apartats, de la manera següent:
  
Nivells mitjans en la valoració formal Percentatge
  
 sobre la
  
 valoració final
  
. Trajectòria de l'entitat en inserció laboral o
  
reinserció educativa 10%
  
. Infraestructura docent 30%
  
. Expectatives d'inserció laboral o educativa
  
previstes en l'acció sol·licitada 30%
  
Nivells mitjans en la valoració material Percentatge sobre
  
 la valoració final
  
. Recursos tecnicopedagògics 30%
  
. En cas que no existisquen dades en l'apartat 1r de la valoració formal:
  
Nivells mitjans Percentatge sobre
  
 la valoració final
  
. Infraestructura docent 33'33%
  
. Expectatives d'inserció laboral o educativa
  
previstes en l'acció sol·licitada 33'33%
  
. Recursos tècnics pedagògics 33'33%
  
El valor absolut de la puntuació final determinarà l'orde de prioritat d'aprovació de les accions fins a esgotar el pressupost assignat.
  
Annex III
  
Esquema genèric per a elaborar la memòria final
  
. Portada: dades significatives.
  
. Sumari paginat.
  
. Presentació breu de les pàgines que seguixen.
  
I. Justificació global del programa de garantia social
  
(breu, perquè ja ha sigut tractada en el Projecte Inicial).
  
II. L'equip educatiu
  
1. Composició, titulació i responsabilitats.
  
2. Tasques prèvies a l'inici del curs: coneixement de la zona i alumnat, adaptació del programa.
  
3. Coordinació de l'equip educatiu: reunions, tasques de revisió, etc.
  
III. Alumnat
  
1. Difusió del programa, selecció i admissió (condicionants, procés, criteris).
  
2. Evolució de la matrícula al llarg del curs: anàlisi de les principals causes d'absentisme. Presa de mesures per a evitar-ho.
  
3. Caracterització dels alumnes del programa. Mapa sociològic.
  
IV. Instal·lacions
  
1. Descripció de la infraestructura i dels espais. Reformes de condicionament. Pla.
  
2. Relació de maquinària, ferramentes i utillatge.
  
3. Necessitats.
  
V. Organització i metodologia
  
1. Jornada, horari (total i per àrees)i calendari.
  
2. Metodologia global del curs (grups de treball, tipus d'organització, canals d'informació).
  
3. Criteris i instruments d'avaluació emprats (proves, entrevistes, treballs, exàmens...).
  
VI. Relacions que s'han desenrotllat
  
6.1.De connexió amb l'entorn.
  
6.2.Amb empreses i empresaris del perfil professional.
  
6.3.Amb altres programes de garantia social o projectes semblants.
  
VII. Avaluació de resultats
  
7.1.En el pla socioeducatiu.
  
7.2.En el pla laboral.
  
7.3.Relació entre recursos i resultats.
  
VIII. Conclusions i propostes de millora
  
IX. Balanç econòmic
  
X. Annex
  
ANNEX IV
  
Model de compromís formal d'inserció laboral
  
Sr./Sra. .., NIF...., com a representant legal de l'entitat..., NIF/CIF...,
  
Per este document, l'entitat que represente es compromet formalment a inserir almenys un ...% dels alumnes que hagen finalitzat l'acció formativa que a continuació es ressenya.
  
S'entén per tal compromís que la contractació de l'alumnat tindrà una duració igual o superior a tres mesos a jornada completa setmanal, o període de treball real equivalent en el cas de contractacions a temps parcial, sent el treball real i efectiu per la dita duració, no considerant-se inserció l'incompliment d'este compromís siga quina siga la causa que el motive:
  
Programa Garantia Social
  
Modalitat:
  
Especialitat:
  
Localitat:
  
La contractació s'acreditarà en les condicions i terminis establits en la norma d'aplicació, assumint les conseqüències que de l'incompliment d'este compromís es deriven.
  
València, ... d ... de